Parabolitobius

Parabolitobius er en slekt av biller som hører til familien kortvinger (Staphylinidae). De er små til middelsstore, som oftest glatte og blanke biller som kan kjennes på et stort og bredt brystskjold (pronotum) og et forholdsvis lite, rundt hode.

Utseende 
Middelsstore, lange og smale, blanke, gjerne brokete fargede kortvinger. Slekten skiller seg fra flere lignende slekter på at dekkvingene er fint hårete. Hodet er rundet med middelsstore fasettøyne, antennene foprholdsvis lange og tynne. Pronotum er stort, rundet og hvelvet, det bredeste avsnittet av kroppen. Dekkvingene er jevnbrede, omtrent så lange som pronotum. Bakkroppen er lang og sylindrisk. Bakbeina er ganske lange med lange fotledd.

Levevis 
Mange av artene er skogsinsekter som er knyttet til sopp, både hattsopper og poresopper (kjuker). Både de voksne billene og larvene kryper rundt på og inne i soppen, der de trolig spiser andre insekter, særlig larver av soppmygg og andre tovinger. Siden byttedyrene (og soppen) er mest aktive om høsten er de fleste artene i denne gruppen høstaktive. Dråpekortvingene flyr godt og treffes ofte flyvende.

Systematisk oversikt  
Artene ble tidligere plassert i slekten Bolitobius.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien dråpekortvinger, Tachyporinae MacLeay, 1825
 Gruppe Mycetoporini C.G. Thomson, 1859 
 Slekten Parabolitobius Li, Zhao & Sakai, 2000  - 13 arter, Palearktis
 Parabolitobius barnevillei (Pandellé, 1869)
 Parabolitobius dimidiatus (Reitter, 1888)
 Parabolitobius formosus (Gravenhorst, 1806)
 †Parabolitobius groehni (Schülke, 2000)
 Parabolitobius haematicus (Baudi di Selve, 1870)
 Parabolitobius inclinans (Gravenhorst, 1806) - forekommer i Norge, vanligst på Vestlandet
 Parabolitobius libanicus (Fagel, 1968)
 Parabolitobius ponticus (Fagel, 1968)
 Parabolitobius prolongatus (Sharp, 1888)
 Parabolitobius sicilianus (Luze, 1911)
 Parabolitobius sinensis Yin & Li, 2019
 Parabolitobius yezoensis Li, Zhao & Sakai, 2000

Referanser

Eksterne lenker 
 

Dråpekortvinger
Biller formelt beskrevet i 2000
Dyr formelt beskrevet av Li-Zhen Li
Dyr formelt beskrevet av Mei-Jun Zhao
Dyr formelt beskrevet av Masahiro Sakai